Adriean Videanu și-a pregătit o vilă la Bellu. Fosta rampă de gunoi a devenit cavoul familiei
- Maria Pană
- 23 martie 2024, 08:18
Ca toți bogații care se respectă, și Adriean Videanu a reușit să obțină un cavou în cimitirul Bellu. Chiar dacă este o fostă rampă de gunoi, fostul primar general s-a îndeletnicit să facă acolo un loc de odihnă veșnică. Desigur, nu orice loc, ci unul care să iasă în evidență.
Asemenea vilei lui de pe malul lacului Snagov și cavoul din cimitirul Bellu sare în ochi prin faptul că este foarte mare. Aduce mai degrabă a mausoleu decât a criptă, dar clar este dorința fostului primar. Având în vedere că pe ușa noii construcții scrie clar și fără semn de îndoială "Familia Videanu".
Adriean Videanu , cavou cât un monument
Construcția iese în evidență în comparație cu toate celelalte morminte dimprejur. Fostul edil a reușit să ia aprobarea pentru acest "mausoleu" de la Gabriela Firea, pe vremea când aceasta era primar general. Potrivit informațiilor din spațiul public, cavoul ar avea nu mai puțin de 14 locuri, așa s-ar putea exprima și grandomania construcției.
Iar legat de modul în care a intrat în posesia terenului, se pare că ar fi o donație la notar. Mulți dintre moștenitorii celor care ar fi îngropați la Bellu au decis să doneze aceste locuri de veci, desigur contra-cost.
Drept urmare se pare că și Adriean Videanu a profitat de această ofertă de nerefuzat. Chiar dacă asta l-a costat bani grei, pentru că în Cimitirul Bellu, un loc de vezi nu costă mai puțin de câteva zeci de mii de euro.
Nu de alta, dar acolo sunt îngropate mari personalități ale României. Și cum bogați se pare că au o slăbiciune legat de acest aspect, își mută ușor-ușor "cartierul" în acest cimitir. Desigur că nu se uită la bani atunci când iau această decizie, iar cavourile sunt care mai de care mai mari și mai tehnologizate.